Zoologická záhrada Košice

Zoologická záhrada Košice (iné názvy: ZOO Košice, Košická zoologická záhrada) je celkovou rozlohou, veľkosťou expozičnej časti a počtom chovaných druhov a jedincov živočíchov najväčšia zoologická záhrada na Slovensku a z hľadiska celkovej rozlohy dokonca najväčšia v Strednej Európe. Rozprestiera sa na ploche v prírodnom prostredí Čiernej Hory v Košiciach – mestskej časti Kavečany. Z celkového areálu je dnes takmer prístupných návštevníkom. V tom je na ploche takmer DinoPark, otvorený 1. júna 2013. Zoologická záhrada Košice bola zriadená Krajským národným výborom v Košiciach k 1. máju 1979 ako príspevková organizácia. Od roku 1993 je jej zriaďovateľom štatutárne Mesto Košice.
Počiatky úvah o vybudovaní ZOO v Košiciach spadajú do prelomu šesťdesiatych a sedemdesiatych rokov minulého storočia. Zásadný podiel na konečnom presadení jej výstavby a výbere lokality pre zoo areál mal Ing. Josef Vágner, dlhoročný riaditeľ svetovo známeho Safariparku v Dvore Králové nad Labem v Česku. S výstavbou ZOO sa začalo v roku 1979, ale budovanie tak rozsiahleho areálu sa komplikovalo a pre verejnosť bola ZOO otvorená až v roku 1986 – vtedy na ploche s 23 druhmi zvierat najmä pôvodnej, karpatskej fauny. Od roku 1985 do roku 1991 v "Centre mládeže" na Popradskej ulici, ZOO prevádzkovala Vivárium prístupné školám a verejnosti. V danom čase to bola najväčšia kolekcia vivárijných živočíchov, teda rýb, obojživelníkov a plazov vo vtedajšom Československu. Po vybudovaní pavilónu exotária bolo Vivárium v meste v roku 1991 zrušené. V súčasnosti (r.2023) v ZOO Košice žije viac ako 330 druhov zvierat v počte približne 2000 kusov. Viacero druhov vystavuje ako jediná na Slovensku, napr. tulene obyčajné a tučniaky jednopáse, ale aj wapiti sibírske, leopardy čínske, manuly, tukany veľkozobé či kondory veľké. Nachádza sa tu najväčšia voliéra na Slovensku, unikátna najmä svojim technickým riešením a najväčší areál medveďa hnedého v ZOO strednej Európy. V roku 2002 sa podaril chovateľský úspech, keď sa tu narodili medvedie pätorčatá, ktoré boli zapísané do svetovej Guinnesovej knihy rekordov. 
ZOO bola v počiatkoch budovaná prevažne ako mestská Stavba mládeže v "„Akcii Z“". Jej pôvodné zameranie na prevažne eurázijskú faunu sa postupne zmenilo a ZOO sa dnes buduje ako univerzálna ZOO väčšieho typu so zastúpením fauny všetkých kontinentov.
Od roku 2017 sa ZOO stala riadnym členom najprestížnejšej Asociácie svetových zoologických záhrad a akvárií "(WAZA)", ktorá združuje okolo 270 elitných svetových ZOO.
ZOO je dostupná z Košíc mestskou hromadnou dopravou (linka 29) na konečnú zastávku ZOO. Priemerná ročná návštevnosť sa pohybuje na úrovni približne štvrť milióna návštevníkov ročne. Za rok 2019 košickú zoo navštívilo 254 528 návštevníkov, z ktorých zhruba 35 percent tvorili zahraniční turisti.
Ako jediná ZOO na Slovensku má vybudovaný botanický náučný chodník (2011), ku ktorému postupne pribudli vtáčí chodník (2012), včelársky chodník (2013) a geologický chodník (2015), porovnávajúci pohoria Karpaty v strednej Európe a Altaj v strednej Ázii. Súčasťou chodníka je na ploche takmer jedného hektára jediný areál kozorožcov sibírskych na Slovensku a interaktívne prvky s geologicko-paleontologickou tématikou. V roku 2019 ZOO vybudovala náučný chodník Lužný les, kde okrem moderných interaktívnych tabúľ, prezentuje návštevníkom pôvodnú fauny karpatských lužných lesov na 3D modeloch obojživelníkov, plazov o bezstavovcov. ZOO chová aj pomerne veľkú kolekciu plemien domácich zvierat, spomedzi ktorých sú najcennejšie huculské kone, ktoré boli v minulosti zaradené do genofondu Slovenska a Kozy Walisserské – pôvodné plemeno čiernobielych kôz alpskej oblasti Francúzska a Švajčiarska.
14.septembra 2022 Zoo otvorila vysunuté pracovisko - Centrum ekologickej výchovy na Mojmírovej ulici 1 v centre Košíc ozvláštnené expozíciou stálej terarijnej výstavy.
Riaditeľ košickej zoologickej záhrady Mgr. Erich Kočner bol v rokoch 2016 - 2022 prezidentom "Únie českých a slovenských zoologických záhrad" (20 členských ZOO). Od roku 2022 zastáva v tejto organizácii volenú funkciu viceprezidenta. Od roku 2019 je personálnym členom "Rady EAZA" (vrcholného orgánu Európskej asociácie zoo a akvárií, sídliacej v Amsterdame), kde zastupuje Slovensko. Rovnako od roku 2019 do marca 2022 bol členom "Prezídia EARAZA" so sídlom v Moskve. Po vojnovom útoku na Ukrainu na protest z tejto pozície odstúpil. 
Zapojenie do ochrany druhov.
ZOO je zapojená do medzinárodnej záchrany biodiverzity v rôznych programoch. V spolupráci s "WWF" a Krkonošským národným parkom sa podieľala v 80. a 90. rokoch 20. storočia na repatriácii rysa karpatského ("Lynx lynx carpathicus") do voľnej prírody vo Francúzsku a Česku.
V rokoch 1991 a 2011 poskytla na repatriáciu do voľnej prírody v Mongolsku tri kobyly tu odchovaných koní Przewalského ("Equus przewalskii"), ktoré sa začlenili do novovytvorených stád divých koní v NP Kchomi -Tal a Takhin -Tal.
Zoo poskytytla odchované mláďatá kuvika obyčajného (Athene noctua) na repatriačný projekt v Česku.
Veľký záujem odbornej i laickej verejnosti si najnovšie Zoo ziskala spoluprácou so Záchrannou stanicou Zázrivá a správami príslušných národných parkov pri rehabilitácii a prijatím do svojej opatery celkovo až siedmych medvieďat z oblastí Vysokých aj Nízkych Tatier a Malej Fatry v rokoch 2020 až 2023. Jedince budú zapojené do medzinárodného záchranného programu EEP.
V rámci európských chovných programov a plemenných kníh pre ohrozené druhy je zapojená do chovu 16 druhov zaradených do európskych chovných programov "(EEP – European Endangered species Programme)" a 17 druhov zaradených do európskych plemenných knih (ESB – European Studbooks).
Od roku 2018 ako historicky prvá slovenská zoo vôbec koordinuje celoeurópsky chovný program "EEP" a to populáciu vyhynutím ohrozených tučniakov jednopásych ("Spheniscus Humboldtii") aktuálne chovaných v 97 zoologických záhradách Európy v počte približne 2400 jedincov. Od roku 2019 sa zapojila do pripravovaného projektu "UCSZOO" na záchranu vzácnych zebier bezhrivých ("Equus quagga borensis") dovozom dvoch prvých jedincov s perspektívou záchrany tohto miznúceho poddruhu stepných zebier chovom v ľudskej opatere.
Členstvo v odborných organizáciách.
Zoologická záhrada Košice je riadnym a aktívnym členom vo významných medzinárodných organizáciách: "WAZA" (Svetová asociácia zoologických záhrad a akvárií), "EAZA" (Európska asociácia zoologických záhrad a akvárií), "UCSZOO" (Únia českých a slovenských zoologických záhrad), "EARAZA" (Eurázijská asociácia zoo a akvárií), "IZE" (Medzinárodná asociácia vzdelávacích pracovníkov zoo) a "Species360" (Medzinárodný informačný systém druhov zvierat chovaných v zoo sveta) a ďalších medzinárodných ochranárskych organizácií.
Najvzácnejšie chované druhy.
Najvzácnejšie chované druhy v zoo k 31. decembru 2021: